**Naručitelj:**

Javna ustanova „Park prirode Biokovo"

Marineta-Mala obala 16, 21 300 Makarska

OIB: 63685777958

URBROJ: /16

Datum: 02. siječnja 2017. godine

**Gospodarski subjekt:**

**POZIV NA DOSTAVU PONUDE**

Poštovani,

Naručitelj Javna ustanova "Park prirode Biokovo" pokreće nabavu za izradu Prometne studije parka u sklopu projekta Novi Adrion, te Vam upućujemo ovaj poziv na dostavu ponude. Sukladno članku 18., stavku 3. Zakona o javnoj nabavi ("Narodne novine " br. 90/11, 83/13 i 143/13) za nabavu roba i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.

**1. OPIS PREDMETA NABAVE**

Javna ustanova „Park prirode Biokovo” u svrhu prijave projektnog prijedloga na natječaj „Promicanje održivog korištenja prirodne baštine” unutar Operativnog programa „Konkurentnost i kohezija 2014.-2020.” u okviru prioritetne osi 6 „Zaštita okoliša i održivost resursa” specifičnog cilja 6c2 „Povećanje atraktivnosti, edukativnog kapaciteta i održivog upravljanja odredištima prirodne baštine” traži ponudu za izradu prometne studije koja bi obradila postojeće stanje na biokovskoj cesti i projicirala situaciju kroz idućih 5 do 20 godina s uvećanim protokom posjetitelja, posebice nakon izgradnje žičare Makarska - Štrbina.

Poseban cilj ove studije je smanjenje broja osobnih automobila koji prometuju biokovskom cestom kroz nabavu shuttle autobusa (do maksimalno 27 sjedećih mjesta) i električnih bicikala.

Prometna studija bi se trebala sastojati od:

1. Metodologija izrade

2. Analiza postojećeg stanja prometa

2.1. Analiza intenziteta prometa na temelju postojećih podataka iz arhive Javne ustanove „Park prirode Biokovo“

2.2. Analiza prometne infrastrukture

2.3. Analiza postojeće prostorno planske i projektne dokumentacije

2.3.1. Prostorni planovi

2.3.2. Projekti (žičara i ostalo)

3. Prognoza prometa

3.1. Kratkoročno razdoblje (5 godina)

3.2. Srednjoročno razdoblje (10 godina)

3.3. Dugoročno razdoblje (20 godina)

4. Prijedlozi rješenja za uspostavu održivog prometnog sustava (infrastrukturna i organizacijska rješenja)

4.1. Promet motornih vozila s posebnim osvrtom na broj potrebnih shuttle autobusa

4.2. Pješački promet

4.3. Biciklistički promet

4.4. Parkiranje

5. Procjena troškova implementacije rješenja

6. Zaključak

**Procijenjena vrijednost nabave (bez PDV-a):** do 175.000,00 kuna

**2. UVJETI NABAVE**

Vaša ponuda treba ispunjavati sljedeće uvjete:

* **Način izvršenja:** Ugovor
* **Rok izvršenja ugovora:** 60 dana od stupanja Ugovora na snagu
* **Rok trajanja ugovora:** 60 dana
* **Rok valjanosti ponude:** 30 dana od dana otvaranja ponude
* **Mjesto izvršenja:** na području Parka prirode Biokovo
* **Rok, način i uvjeti plaćanja:** 30 dana od primitka valjanog računa za izvršenje usluga, račun se ispostavlja na gore naznačenu adresu Naručitelja, s naznakom na računu: „Račun za predmet nabave: Novi Adrion – prometna studija“
* **Cijena ponude:** u cijenu ponude sa PDV-a uračunavaju se svi troškovi i popusti ponuditelja, cijenu ponude potrebno je iskazati na način da se redom iskaže: cijena ponude bez PDV-a, iznos PDV-a, cijena ponude s PDV-om
* **Kriterij za odabir ponude:** najniža cijena (uz obvezu ispunjenja navedenih uvjeta)
* **Dokazi sposobnosti:**
* Izvod o upisu u sudski, obrtni, strukovni ili drugi odgovarajući registar, kojim ponuditelj dokazuje da ima registriranu djelatnost u vezi s predmetom nabave;
* Potvrda porezne uprave o stanju duga koja ne smije biti starija od 30 dana računajući od dana zaprimanja poziva za dostavu ponude iz koje je vidljivo da ponuditelj nema dospjelih, a neplaćenih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza;
* Dokaz o tehničkoj i stručnoj sposobnosti
* **Ostalo:**
* jamstvo bjanko zadužnica

**3. SASTAVNI DJELOVI PONUDE**

Ponuda treba sadržavati:

* **Ponudbeni list** (ispunjen i potpisan od strane ponuditelja)
* **Troškovnik** (ispunjen i potpisan od strane ponuditelja)
* **Dokazi** (određeni dokumenti)

**4. NAČIN DOSTAVE PONUDE**

Ponuda se dostavlja na priloženom Ponudbenom listu i Troškovniku, koje je

potrebno potpisati od strane ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet

nabave iz ovog Poziva na dostavu ponude.

Molimo da Vašu ponudu dostavite:

* **Rok za dostavu ponude: do 15:00 sati dana 10. siječnja 2017. godine**
* **Način dostave ponude:** poštom s naznakom na omotnici „Novi Adrion-prometna studija “ i elektroničkom poštom s naznakom „Za predmet nabave Novi Adrion-prometna studija “
* **Mjesto dostave ponude:** naznačena adresa Naručitelja i e-mail: info@pp-biokovo.hr

**5. OSTALO**

* **Obavijesti u vezi predmeta nabave:** kontakt osoba (jozo.bekavac@pp-biokovo.hr, tel. 021 616924, mob.099 2140176)
* **Obavijest o rezultatima nabave:** Pisanu obavijest o rezultatima nabave Naručitelj će dostaviti ponuditelju u roku od 45 dana od dana isteka roka za dostavu ponuda
* **Naručitelj sebi ostavlja za pravo ne odabrati nijednu ponudu bez obrazloženja.**

S poštovanjem,

 Ravnatelj

 Velimir Vidak-Buljan